ຊາວລາວ-ອາເມຣິກັນ ຮ່ວມສະຫລອງ ບຸນຂອບຄຸນພະເຈົ້າ ຢູ່ທົ່ວປະເທດ
ມື້ນີ້ ວັນພະຫັດ ອາທິດສຸດທ້າຍ ເດືອນພະຈິກ ເປັນວັນສະຫລອງບຸນ ຂອບຄຸນພະເຈົ້າ ຫລື Thanksgiving ຢູ່ໃນສະຫະລັດ ແລະ ເປັນວັນພັກລັດຖະການ ຢູ່ທົ່ວປະເທດ.
ມື້ນີ້ ວັນພະຫັດ ທີ 26 ອາທິດທີສີ່ ເດືອນພະຈິກ ຊຶ່ງຕາມປະເພ ນີແລ້ວ ຊາວອະເມຣິກັນຈະພາກັນສະຫລອງບຸນ Thanks- giving ຫລືບຸນຂອບຄຸນພະເຈົ້າ ປະຈໍາປີ ທີ່ໄດ້ສະເຫຼີມສະ ຫລອງກັນມາເປັນເວລາ ດົນກວ່າສອງຮ້ອຍປີແລ້ວ ເພາະສະ ນັ້ນ ລາຍການຊີວິດຊາວລາວ ຂອງ ວີໂອເອ ແລງມື້ນີ້ ເຮົາຈຶ່ງຖື ໂອກາດ ນໍາເອົາການສໍາພາດກັບ ບັນດາສະຕິລາວ-ອາເມຣິກັນຢູ່ທາງພາກຕາເວັນຕົກ ພາກກາງ ແລະພາກຕາເວັນອອກ ຂອງສະຫະລັດ ມາສະເໜີທ່ານ ກ່ຽວກັບການຫ້າງຫາ ແລະ ສະຫລອງບຸນດັ່ງກ່າວ ຊຶ່ງ ກິ່ງສະວັນ ຈະນຳມາສະເໜີທ່ານໃນອັນດັບຕໍ່ໄປ ສະບາຍດີ ທ່ານຜູັຟັງທີ່ເຄົາລົບ ມື້ນີ້ແມ່ນ ວັນພະຫັດ ທີ 26 ເດືອນພະຈິກ ກົງກັບ ວັນ Thanksgiving ຫລືວັນສະຫລອງບຸນຂອບຄຸນພະເຈົ້າ ສຳລັບປີ 2015 ຊຶ່ງເປັນບຸນ ໃຫຍ່ ຂອງຊາດປາງນຶ່ງໃນ ສະຫະລັດ ບຸນດັ່ງກ່າວນີ້ໄດ້ສະຫລອງກັນມາເປັນເວລາ ສອງຮ້ອຍກວ່າປີແລ້ວ ກ່ອນຂ້າພະເຈົ້າ ຈະນຳພາທ່ານກ້າວໄປເຖິງເນື້ອໄນຂອງ ການ ສະຫລອງບຸນ Thanksgiving ນີ້ ເຮົາມາທຳຄວາມເຂົ້າໃຈກັນ ເຖິງບັນຍາກາດ ແລະ ສິ່ງແວດລ້ອມຂອງບຸນນີ້ນ້ອຍໜຶ່ງກ່ອນ ປັດຈຸບັນນີ້ ຢູ່ພາກເໜືອຂອງ ສະຫະລັດ ອາກາດໄດ້ເລີ້ມໜາວ ແລະມີຫິມະຕົກໜັກແລ້ວ ຕົ້ນໄມ້ຍັງເຫລືອໄວ້ໃຫ້ເຫັນແຕ່ຮ່າງ ປາດສະຈາກໃບ ຍົກເວັ້ນແຕ່ຕົ້ນແປກ ແລະຕົ້ນໄມ້ ຊະນິດທີ່ສູ້ທົນກັບຄວາມໜາວໄດ້ນັ້ນ ຊຶ່ງຍັງພາກັນຂຽວງາມໄວ້ໃຫ້ເຫັນຢູ່ ບັດນີ້ບັນຍາ ກາດຂອງ ປະຊາຄົມອາເມຣິກັນ ແມ່ນເຕັມໄປດ້ວຍ ການຕົກແຕ່ງດ້ວຍແສງສີ ແລະເຄື່ອງ ເອ້ຢູ່ຕາມບ້ານເຮືອນ ຖະໜົນຫົນທາງ ແລະຮ້ານຄ້າຕ່າງໆ ເພື່ອຕ້ອນຮັບການສະຫລອງ ບຸນອື່ນໆ ທີ່ຈະຕິດຕາມມາໃນເທດສະການບຸນນີ້ ຄືບຸນ Christmas ໃນວັນທີ 25 ເດືອນ ທັນວາ ແລະໃນວັນທີ່ 31 ທັນວາ ຄືວັນສຸດທ້າຍຂອງປີ ກໍຈະແມ່ນມື້ສະຫລອງສົ່ງທ້າຍ ປີເກົ່າ ແລະຕ້ອນຮັບປີໃໝ່ ຄ ສ 2016 ໃນວາລະໂອກາດສະຫລອງບຸນ ຂອບຄຸນພະເຈົ້ານີ້ ປະຊາກອນ ສະຫະລັດ ຫລາຍລ້ານ ຄົນຈະພາກັນເດີນທາງໂດຍທາງລົດ ທາງເຮືອບິນ ລົດບັສ ແລະລົດໄຟ ໄປຢ້ຽມຢາມຖາມ ຂ່າວ ຍາດຕິພີ່ນ້ອງ ຢູ່ທຸກຫົນແຫ່ງ ນອກຈາກນັ້ນແລ້ວ ເຂົາເຈົ້າກໍຈະພາກັນຊື້ອາຫານ ການກິນ ເຄື່ອງດື່ມເພື່ອຕ້ອນຮັບລ້ຽງສະຫລອງ ໃນວັນ ຂອບຄຸນພະເຈົ້າ ແລະໃນຕອນ ເຊົ້າຂອງ ວັນພະຫັດມື້ນີ້ ທີ່ນະຄອນນິວຢອກກໍແມ່ນມີການເດີນສວນສະໜາມ ປະຈຳປີ ຢ່າງຄຶກຄື້ນຂະໜານໃຫຍ່ ໃນຄໍ່າຄືນຂອງວັນຂອບໃຈພະເຈົ້ານີ້ ວີໂອເອ ໄດ້ຖືໂອກາດສໍາພາດກັບ ສະມາຊິກ ໂບດ Grace Lao Lutheran Church ທີ່ເມືອງ Richmond ລັດ California, ຍານາງ ອາ ນົງພາ ເທບພະພອນ ຊຶ່ງຍານາງໄດ້ກ່າວເຖິງຄວາມຣູ້ສຶກກ່ຽວກັບວັນບຸນດັ່ງກ່າວນີ້ວ່າ: ປະຊາຄົມ ອາເມຣິກັນ ໄດ້ສະຫລອງບຸນ Thanksgiving ນີ້ມາເປັນເວລາຫຼາຍກວ່າ 200 ປີແລ້ວ ແຕ່ວ່າ ບຸນດັ່ງກ່າວນີ້ ບໍ່ໄດ້ປະກາດສະຫລອງ ຢ່າງເປັນທາງການ ຈົນເຖິງປີ 1863 ຂອງລະດູໃບໄມ້ຫລົ່ນ ໃນວັນພະຫັດ ອາທິດ ທີສີ່ ເດືອນພະຈິກ ເວລານັ້ນ ປະເທດຊາດ ແມ່ນຕົກຢູ່ພາຍໃຕ້ ການປົກຄອງຂອງ ປະທານາທິບໍດີ Abraham Lincoln ປະທານາທິບໍດີ ຄົນທີ 16 ຂອງ ສະຫະລັດ ອາເມຣິກາ ກໍາເໜີດການສະຫລອງບຸນ ວັນຂອບຄຸນພະເຈົ້າ ໄດ້ເລີ້ມມີມາແຕ່ປີ 1621 ເວລານັ້ນ ໄດ້ມີນັກສະແຫວງບຸນຊາວອັງກິດ 102 ຄົນ ຊຶ່ງເປັນກຸ່ມທໍາອິດ ທີ່ພາກັນເດີນທາງມາເຖິງແຜ່ນດິນໃໝ່ ເພື່ອສະແຫວງຫາສິດທິ ໃນການສັກກາລະບູຊາ ເຂົາເຈົ້າພາກັນເດີນທາງໂດຍທາງເຮືອ ທີ່ມີຊຶ່ວ່າ Mayflower ໃຊ້ເວລາຢູ່ 66 ມື້ ຈຶ່ງໄດ້ຕົກມາເຖິງແຜ່ນດິນໃໝ່ ຊຶ່ງເຂດນັ້ນ ເອີ້ນກັນໃນປັດຈຸບັນນີ້ວ່າ New England ຊາວອັງກິດເຫລົ່ານີ້ ໄດ້ມາຕັ້ງບ້ານໃໝ່ ທີ່ຮູ້ກັນວ່າ Plymouth ຢູ່ໃນລັດ Massachusetts ທາງພາກຕາເວັນອອກສຽງເໜືອຂອງ ສະຫະລັດ ອາເມຣິກາ ນີ້ເອງ ຈາກການລ່ອງເຮືອ ຂ້າມມະຫາສະມຸດ ອັນກວ້າງໃຫຍ່ ເວລາເຂົາເຈົ້າ ເດີນທາງມານັ້ນ ເຂົາເຈົ້າ ໄດ້ປະສົບກັບຄວາມອິດເມື່ອຍ ອ່ອນເພຍ ໂຫຍຫີວ ແລະປະເຊີນກັບອາກາດໜາວ ຈໍານວນນຶ່ງໄດ້ເກີດເຈັບປ່ວຍຍ້ອນຂາດອາຫານ ເປັນພະຍາດ ແລະໄດ້ລົ້ມຫາຍຕາຍໄປເກືອບເຄິ່ງນຶ່ງ ຊາວອິນເດຍແດງ ທີ່ເປັນຊົນເຜົ່າທ້ອງຖິ່ນ ໄດ້ເຫັນຄວາມຍາກລໍາບາກ ຂອງຊາວອັງກິດເຫລົ່ານີ້ ທີ່ບໍ່ລຶ້ງເຄີຍກັບສິ່ງແວດລ້ອມໃໝ່ ຈຶ່ງໄດ້ພາກັນຊ່ວຍສິດສອນນໍາພາ ຊາວອັງກິດເຫຼົ່ານັ້ນ ໃຫ້ຮູ້ຈັກປູກໝາກສາລີ ຫາປາ ຢູ່ຕາມແມ່ນໍ້າລໍາເຊ ໂຮ່ເນື້ອ ໂດຍສະເພາະຢ່າງຍິ່ງ ແມ່ນການຈັບໄກ່ງວງປ່າ ມາເປັນອາຫານ ແລະຫລີກລ້ຽງພືດຕ່າງໆທີ່ເປັນພິດ ເມື່ອໄດ້ພົ້ນຈາກຄວາມໂຫຍຫີວ ໃນປີຕໍ່ມາ ຊາວອັງກິດພວກນັ້ນ ຈຶ່ງໄດ້ພາກັນສະແດງຄວາມຮູ້ບຸນຄຸນ ຕໍ່ຊາວອິນເດຍແດງດັ່ງກ່າວ ໂດຍເຊື້ອເຊີນ ເຂົາເຈົ້າມາຮ່ວມຮັບປະທານອາຫານ ຈາກຜົນປູກ ທີ່ ຊາວອິນເດຍແດງ ໄດ້ສິດສອນ ໃຫ້ເຂົາເຈົ້າລອດພົ້ນຈາກຄວາມອຶດຢາກ ແລະລົ້ມຫາຍຕາຍໄປນັ້ນ ຕໍ່ໄປນີ້ ຂ້າພະເຈົ້າຈະຂໍແນະນຳໃຫ້ທ່ານພົບກັບ ຍານາງສົມຟອງ ບັກຄຳ ຢູ່ທີເມືອງ Des Moines ລັດ IOWA ຕັ້ງຢູ່ພາກກາງຂອງ ສະຫະລັດ ຊຶ່ງ ຍານາງໄດ້ໃຫ້ຄວາມຮູ້ສຶກຕໍ່ ວີໂອເອດັ່ງນີ້: ສະຕີລາວອີກຜູ້ນຶ່ງທີ່ ທ່ານຈະໄດ້ພົບກໍຄື ຍານາງແສງດາຣາ ສີຣິດາວົງ ຢູ່ທີ່ພາກເໜືອຂອງລັດ Virginia ຕິດກັບນະຄອນຫລວງ ວໍຊິງຕັນ ດີ ຊີ ລອງມາຟັງເບິ່ງ ວ່າ ເພີ່ນໄດ້ຫ້າງຫາອາຫານການກິນ ແລະ ຈະຊຸມແຊວກັນຢ່າງໃດໃນການສະຫຼອງບຸນ Thanksgiving ປີນີ້? ດ້ວຍ ເຫດນີ້ເອງ ວັນພະຫັດ ອາທິດທີສີ່ ເດືອນພະຈິກ ທຸກໆປີ ຈຶ່ງໄດ້ກາຍມາເປັນບຸນ Thanksgiving ຫລືວັນຂອບຄຸນພະເຈົ້າ ຍ້ອນຊາວອິນເດຍແດງ ເພາະສະນັ້ນ ມື້ນີ້ ອັນເປັນວັນພັກລັດຖະການທົ່ວປະເທດ ຮ້ານຄ້າຕ່າງໆຈຶ່ງພາກັນປິດ ຖະໜົນຫົນທາງ ງຽບສະຫງັດ ຢູ່ຕາມບ້ານເຮືອນຕ່າງໆ ບໍ່ວ່າຄົນຈະມີພື້ນຖານ ສາສະໜາ ແລະຮີດຄອງ ປະເພນີ ທີ່ມາຈາກໃສກໍຕາມ ບັນດາສະມາຊິກຄອບຄົວ ພ້ອມດ້ວຍ ຍາດຕິພີ່ນ້ອງ ໝູ່ເພື່ອນທີ່ຢູ່ໃກ້ ແລະໄກ ຈຶ່ງໄດ້ພາ ກັນເດີນທາງມາເຕົ້າໂຮມ ພົບພໍ້ ຮັບປະທານອາຫານ ແລະຖາມຂ່າວຄາວກັນຢ່າງຄຶກຄື້ນ ເພາະສະນັ້ນ ຜູ້ເປັນເຈົ້າພາບຮັບຕ້ອນ ຈຶ່ງຕ້ອງໄດ້ຫ້າງຫາກະກຽມ ຕົກແຕ່ງອາຫານການກິນຢ່າງສຸດຝີມື ເພື່ອໃຫ້ບັນດາແຂກໄດ້ຮັບປະທານຢ່າງແຊບຊ້ອຍ ບັນດານັກທ່ອງທ່ຽວ ແລະປະຊາກອນ ສະຫະລັດ ຜູ້ມາຢ້ຽມຢາມ ນະຄອນຫລວງ ວໍຊິງຕັນ ດີ ຊີ ໃຫ້ທັດສະນະ ໃນຄວາມໝາຍຂອງ ການສະຫລອງບຸນ "Thanksgiving "